钦定古今图书集成/明伦汇编/官常典/第732卷 > 董抟霄
## 钦定古今图书集成/明伦汇编/官常典/第732卷 > 董抟霄

按《河间府志》：“抟霄，磁州人。从石兰奚援益都，大败城
下，诏陞淮南行枢密院副使，兼山东宣慰使都元帅。
有嫉其功，请以弟昂霄代领其众。未几，命抟霄守河
间之长芦。所至理冤狱，革弊政。尝克复杭、湖、徽、饶诸
路，斩获无算。寻驻兵南皮县，而毛贵兵奄至，抟霄督
兵力战而死。事闻，追封魏国公，谥忠定。”